Musi wa maswiswi ...

A vha vhoṱhe

Hu na zwifhinga zwine zwoṱhe zwa sa tshimbile vhutshiloni havho. Zwi nga vha zwiṅwe na zwiṅwe u bva kha lufu lwa mufunwa, ṱhalano, vhukonani ho thuthekanaho u ya kha u fhelelwa nga mushumo wavho. U xelelwa uho kana u nyamiswa hu nga vha sia vha tshi pfa vho sinyuwa, vha si na thuso nahone vho laṱiwa.

Mudzimu u na ndavha na vhone

U fhodza vha mbilu dzi vhavhaho,

a pomba mbonzhe dzavho.

DZIPHISALEMA 147:3

“U khou vha londola

unga mulisa a tshi lisa sambi ḽawe:

u takula ngwana nga zwanḓa,

a dzi kuvhatedza khanani yawe,

vhomme adzo a vha endedza zwavhuḓi.”

YESAYA 40:11

“U ḓo vha fhuluṱa miṱodzi yoṱhe. Lufu a lu tsha ḓo vha hone, a hu tsha ḓo vha na zwililo kana u tshema kana u honḓa; zwa kale zwo fhela.” Ndi hone uḽa o dzulaho kha khuluṋoni a tshi ri, “Zwino zwithu zwoṱhe ndi zwi ita zwiswa.”

NZUMBULULO 21:4-5a

U dzika musi wa maḓumbu

Musi wa dzikhakhathi vhuḓipfi hashu vhu a dzhia ndango. Ri a farwa nga mutsiko ri tshi khou ṋea Mudzimu mulandu wa u ri ṱutshela. Naho A tshi ri fulufhedzisa uri u dzula e hone na u dzikisa muthu wa nga ngomu.

Mudzimu Ene muṋe o ri, “A thi nga u litshi, a thi nga u laṱedzi.” Zwino-ha kha ri rudze mbilu ri ri,

“Mudzimu ndi mulamuleli wanga,

ndi kha ḓi ofhani?

Muthu a nga nnyitani?”

VHAHEBERU 13:5b-6

“Ndi tshi ni vhudza hezwi zwithu ndi u itela uri ni vhe na mulalo nga u vha vhathihi na Nṋe. Shangoni ḽino ni ḓo tambudzwa, hone ni songo fhela mbilu; hufha Nṋe shango ndo ḽi kunda!”

JOHANISI 16:33

U vhona tshedza

Musi ri tshi pfa vhuṱungu, ri anzela u sedzesa kha zwoṱhe zwo tshinyalaho, ra sa vhone nḓila ya u bva. Naho Bivhili itshi ri ṱuṱuwedza u sedza kha zwivhuya na u furalela zwilala.

Vhuedzedzani mbilu yaṋu vhudzuloni;

luvhani Mudzimu;

laṱani vhuvhi vhu re zwanḓani zwaṋu;

hayani haṋu ni songo tendela vhutshinyi;

ndi hone ni tshi ḓo ḓipfa ni si na valuvalu,

na ḓo ima no khwaṱha ni sa ofhi tshithu;

ndi hone maṱungu aṋu oṱhe a tshi ḓo fhufha,

ni tshi a elelwa na vhona

a tshi nga mikumbela ye ya ela ya fhira;

ndi hone vhutshilo haṋu vhu tshi ḓo nga tshedza,

ha fhira ḓuvha ḽi vhukati ha ṱhoho,

swiswi ḽa nga mapfuvhi a tshi tswuka.

JOBO 11:13-17

*Vese dza maṅwalwa dzo dzhiiwaho kha Bivhili ya Tshivenḓa ya 1998.

Zwo ganḓiswa na u phaḓaladzwa nga vha Bible Society of South Africa.

www.biblesociety.co.za

Bibles and audio Bibles are available on the BibleSA-app